Mark Carney vuoden 2013 World Economic Forumissa, Davos, Sveitsi
**Mark Carney** (s. 16. maaliskuuta 1965) on Englannin pankin pääjohtaja heinäkuusta 2013 alkaen.

Maineikkaaksi Carney tuli Kanadan keskuspankin johtajana 2008 - 2013, kun hän ohjasi maansa lähes vahingoittumattomana läpi globaalin talouskriisin (HS/Reuters).

Heti siirryttyään Englannin pankin pääjohtajaksi Carney ilmoitti jatkavansa rahapoliittista elvytystä, mikä nosti pörssikursseja.

Finanssikriisi
--------------

Carneyn toiminnan Kanadan pankin pääjohtajana kerrotaan lievittäneen ratkaisevasti vuosien 2007-2009 finanssikriisin vaikutuksia Kanadaan.

Dramaattisin tapahtuma oli hänen päätöksensä pudottaa yliyönkorkoa 0,5 % maaliskuussa 2008 oltuaan vain kuukauden virassa. Kun EKP nosti korkoa heinäkuussa 2008, Carney pelkäsi lainakriisin voivan levitä globaalisti. Kun Carneyn rahapolitiikka laski korot efektiivisesti nollaan, hän otti huhtikuussa 2009 käyttöön epätavanomaiset keinot ilmoittamalla pitävänsä rahapolitiikan löysänä ainakin vuoden eteenpäin vahvistaakseen kysyntää ja markkinoiden luottamusta. Tuotanto ja työllisyys alkoivat kasvaa vuoden 2009 puolivälistä alkaen osittain rahaelvytyksen ansiosta. Kanadan talous pärjäsi parhaiten G7-maista ja Kanada oli ensimmäinen G7-valtio, jonka BKT ja työllisyys nousivat kriisiä edeltävälle tasolle.

Keskuspankin päätös lisätä likviditeettiä huomattavasti ja sen epätavanomainen ilmoitus näyttävät vaikuttaneen keskeisesti Kanadan selviämiseen kriisistä.

Carney on saanut huomattavasti kunniaa toiminnastaan kriisin aikana. Financial Times nimesi hänet "Fifty who will frame the way forward" -joukkoon, ja Time-lehti "2010 Time 100" -luetteloon. *Reader's Digest* -lehti antoi hänelle tittelin "päätoimittajan valinta kaikkein luotetuimmaksi kanadalaiseksi".

Lokakuussa 2012 Euromoney-lehti nimesi Carneyn "Vuoden keskuspankkijohtajaksi". Pian Britannia valitsi hänet Englannin pankin pääjohtajaksi.

Lähteet
-------

1. 1 2  Britannian keskuspankki jatkaa elvytystä, Helsingin Sanomat 5.7.2013 / Reuters.
2. ↑  "Carney Shows How Canada Controls Risk So Central Banks Can Too". *Bloomberg*. November 20, 2009. Retrieved February 11, 2011.
3. ↑  "Mark Carney: Interesting times". *CBC News*. January 31, 2011. Retrieved February 11, 2011.
4. ↑  "Mark Carney: Finance’s new statesman". *Euromoney*. October 2012.
5. ↑  "Bank of Canada Liquidity Actions in Response to the Financial Market Turmoil". *Bank of Canada Review*. Autumn 2009.
6. ↑  "Bank of Canada lowers overnight rate target by 1/4 percentage point to 1/4 per cent..." (press release). Bank of Canada. April 21, 2009.
7. ↑  Canada: 2010 Article IV Consultation--Staff Supplement; Staff Report; and Public Information Notice on the Executive Board Discussion; IMF Country Report 10/377; December 10, 2010 (PDF) *imf.org*. Viitattu November 26, 2012.
8. ↑  "Fifty who will frame a way forward". *Financial Times*. March 10, 2009. Retrieved February 11, 2011.
9. ↑  "The 2010 TIME 100". *Time*. April 29, 2010. Retrieved February 11, 2011.
10. ↑  "One-on-One with Mark Carney". *Reader's Digest*. May 2011. Retrieved May 10, 2011.
11. ↑  "Carney named Euromoney Central Bank Governor of the Year 2012", *Euromoney*, October 11, 2012. Luettu November 26, 2012. Archived from the original on October 16, 2012.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Italia
* Yhdysvallat
* Puola

 |
|  |
| Muut | 
* IdRef

 |

 |